CELEX: 62022TN0220
Language: et
Date: 2022-06-20 00:00:00
Title: Kohtuasi T-220/22: 25. aprillil 2022 esitatud hagi – CiviBank versus EKP

20.6.2022   
            
            
               ET
            
            
               Euroopa Liidu Teataja
            
            
               C 237/65
            
         
      25. aprillil 2022 esitatud hagi – CiviBank versus EKP
      (Kohtuasi T-220/22)
      (2022/C 237/85)
      Kohtumenetluse keel: itaalia
      
         Pooled
      
      
         Hageja: Banca di Cividale SpA – Società Benefit (CiviBank) (Cividale del Friuli, Itaalia) (esindajad: advokaadid M. Merola, A. Cassano ja A. Cogoni)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  tühistada ELTL artikli 263 lõike 4 alusel Euroopa Keskpanga (EKP) 23. märtsi 2022. aasta otsus (ECB-SSM-2022-IT-7 (QLF-2021-0155)), (mis sisaldub ühes või mitmes aktis), millega EKP lubas Banca Sparkassel ja Fondazione Sparkassel: (i) omandada ja hoida kvalifitseeritud osalust üle 10 % CiviBanki aktsiakapitalis ja häälteõigustest üldkoosolekul; ning (ii) ületada seda piirmäära ning omandada otsene kontrollosalus CiviBanki kapitalis turul 9. detsembril 2021 teatavaks tehtud vabatahtlike ja täielike avalike ostupakkumiste tagajärjel ja mõjul kooskõlas nõukogu 15. oktoobri 2013. aasta määruse (EL) nr 1024/2013 (1) artiklitega 4 ja 6 ning Testo Unico Bancario ja selle rakendusaktidega;
               
            
                  —
               
               
                  mõista hageja käesoleva asja kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väite kohaselt on omandaja staatuse määraltemisel vääralt kohaldatud direktiivi 2013/36/EL artiklit 23 ning rikutud määruse nr 468/2014 artiklit 86, ELTL artiklit 49 ja liidu õiguse üldpõhimõtet diskrimineerimise keelu kohta.
               
            
                  2.
               
               
                  Teise väite kohaselt ei ole vaidlustatud otsus põhjendatud ja seetõttu on rikutud ELTL aretiklit 296, Euroopa Liidu põhiõiguste harta artikliga 41 tagatud kaitseõigusi ja vastavaid õiguse üldpõhimõtteid, mis tulenevad liikmesriikide ühistest põhiseaduslikest tavadest.
               
            
         (1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT 2013, L 287, lk 63).